Lech Walesa, scrisoare cu „dezgust” către Donald Trump: Cearta din Biroul Oval „ne-a amintit de interogatoriile Securității”
Fostul lider al sindicatului polonez Solidaritatea, Lech Walesa, laureat al Premiului Nobel pentru Pace, a semnat, alături de mai mulți foști deținuți politici polonezi, o scrisoare deschisă adresată lui Donald Trump, în care își exprimă „teama și dezgustul” față de episodul din Biroul Oval, unde președintele american l-a certat în fața lumii întregi pe omologul său ucrainean, Volodimir Zelenski. Walesa spune că scena i-a amintit de interogatoriile Securității poloneze și de procesele din tribunalele comuniste.